VENDIM
Nr. 138, datë 18.2.2015

PËRDISA NDRYSHIME NË VENDIMIN NR. 433, DATË 5.5.2010, TË KËSHILLIT TË MINISTRAVE, “PËR KRIJIMIN, PËRBËRJEN, MËNYRËN E FUNKSIONIMIT DHE KOMPETENCAT E BORDIT DREJTUES TË DREJTORISË SË PËRGJITHSHME                                         TË  STANDARDIZIMIT”

Në mbështetje të nenit 100 të Kushtetutës dhe të pikës 2, të nenit 10, të   ligjit nr. 9870, datë 4.2.2008, “Për standardizimin”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave
VENDOSI:
  
Në vendimin nr. 433, datë 5.5.2010, të Këshillit të Ministrave, bëhen këto ndryshime:
1. Shkronjat “a”, “b” dhe “c”, të pikës 1, ndryshohen, si më poshtë vijon: 
“a) 2 (dy) përfaqësues nga ministria përgjegjëse për ekonominë; 
b) 1 (një) përfaqësues nga ministria përgjegjëse për transportin dhe infrastrukturën; 
c)  1 (një) përfaqësues nga ministria përgjegjëse për bujqësinë.”.
2. Ngarkohet Drejtoria e Përgjithshme e Standardizimit për zbatimin e këtij vendimi.
Ky vendim hyn në fuqi pas botimit në  Fletoren Zyrtare.

